NaiveNeuron/SloPal huggingface dataset:
Mora, Ján, poslanec NR SR (2017-06-16):
Vážená pani predsedajúca, vážené panie poslankyne, páni poslanci, opätovne predkladáme do Národnej rady návrh ústavného zákona, kde požadujeme vyhlásiť slovenské drevo za strategickú surovinu národného významu. Druhýkrát klopeme na zatvorené dvere a budeme klopať dovtedy, kým sa neotvoria. Slovenské drevo má v dnešnej dobe veľa problémov. Jedným z nich napríklad nielen nízka cena dreva oproti zahraničnej ponuke, ale aj vidina jednoduchého a rýchleho zárobku spôsobujú to, že finálna výroba dreva sa vykonáva mimo územia Slovenskej republiky. Takisto aj slovenskí drevospracovatelia už dlhé roky upozorňujú, že ďaleko najväčšou brzdou ich rozvoja je vývoz neopracovaného dreva z tunajších lesov do cudziny. Keby k nemu nedochádzalo, zamestnávajú tisícky ľudí viac. Pre porovnanie: v polovici 90. rokov sme na Slovensku ťažili 5,3 až 5,5 mil. metrov kubických dreva, v súčasnosti 9,4 až 10 mil. kubíkov ročne, čo je takmer dvojnásobok. Dnes sme v štádiu, kedy drevo horšej kvality dovážame a kvalitné domáce drevo je určené na export. Tento stav je nutné bezpodmienečne zvrátiť. Drevo je nutné brať ako prírodné bohatstvo štátu, takisto ako aj komoditu strategického záujmu, ale v neposlednom rade je drevo nenahraditeľnou zložkou nášho životného prostredia, a preto si zasluhuje ústavnú ochranu. Je žiaduce, aby sa drevo v Slovenskej republike nielen ťažilo, ale aj ďalej spracovávalo a finalizovalo. Cieľom predloženého návrhu ústavného zákona je pripraviť legislatívnu pôdu a ústavnú oporu pre dôkladnejšiu ochranu slovenských lesov, obmedzenie živelnej ťažby a zastavenie nekontrolovateľného vývozu dreva zo Slovenskej republiky. Ďakujem.
Faič, Vladimír, poslanec NR SR (2021-05-10):
Ďakujem za slovo. Pán poslanec Takáč, ty si sa pokúsil vyvrátiť to, tie názory, ktoré hovoria o tom, že predmetom rokovania tejto schôdze alebo že dôvod na rokovanie tejto schôdze je akási snaha riešiť otázky kolúznej väzby. Povedal si, že predsa tie názory, ktoré hovoria o tom, ako funguje rezort, ako fungujú iné veci na ministerstve spravodlivosti, že to hovoria aj koaliční partneri. Ja by som len doplnil, že ja sa nečuduje poslancom OĽANO, ak teda vláda má dôveru alebo nedôveru vyše 80 %, že sa pozerajú aj po ostatných koaličných stranách, že či náhodou nemajú aj ony, nie sú ony príčinou toho, že je taká nedôvera. A beriem to úplne normálne. Ale, samozrejme, ak to hovoríme my, ak to predkladáme, tak hľadáte všelijaké veci, ktoré možno s tým ani nesúvisia. Ja nemám ilúzie o tom, že bude pani ministerka odvolaná, to každý vedel, že to tak nebude, pretože koalícia by sa asi rozpadla. Ale keď nič iné sa nedosiahne, aspoň to sa dosiahlo, že sa tu povedia veci, ako na tom sú. A ja sa nechcem ničoho iného dotýkať, znovu to zopakujem, a jedná sa z hľadiska súdnej mapy, že ak sa neriešia tieto veci spoločne s celou verejnou správou ako systémom, tak vyzerajú veľmi zle a nečudujte sa, že aj koaliční poslanci, pretože každý je z nejakého mesta, okresu alebo kraja, že vidia v tom nielen nejakú nespravodlivosť, ale možno aj nedôsledne a neobjektívne zvládnuté veci. Ďakujem.
V. Veteška, podpredseda NR SR: (2006-08-03):
Prvá vystúpi pani Tóthová.
Blanár, Juraj, podpredseda NR SR (2021-05-06):
Ďalší, pán poslanec Marek Kotleba.
Hrnčiar, Andrej, podpredseda NR SR (2019-06-25):
Pán poslanec Fecko.
Paška, Pavol, predseda NR SR (2013-09-13):
Poprosím, pani spravodajkyňa, pán poslanec Krajkovič, nejde vám karta? Môžete sa, technici, prosím vás, pozrieť na to? Poprosím chvíľočku o strpenie. Vydajte, prosím vás, náhradnú kartu. Buďte takí dobrí, chvíľočku vás poprosím o strpenie, dámy a páni. (Technická prestávka.) Dobre, ešte raz vás poprosím, pani spravodajkyňa, uviesť hlasovanie.
Cmorej, Peter, poslanec NR SR (2022-10-21):
Môžte zapnúť, á, ďakujem pekne. Pán predsedajúci, ja vás chcem pekne poprosiť, keďže nám prepadlo veľa bodov a sme sa o tom rozprávali, že by bolo možné termínovať niektoré body, či by ste mohli termínovať tlač 1247, to je bod 87 schváleného programu, zákon o dani z príjmu, to sú tie kryptomeny a investície, na stredu budúci týždeň o 17.00 h. To znamená, streda 26. o 17.00 h. Je tam, je tam kopec teda termínovaných bodov na tento týždeň. Tuná vychádza, že nič konkrétneho nebude a keďže chceme k tomu väčšiu rozpravu, tak aby sme sa opäť vyhli tomu, že budeme niektorý bod pätnásťkrát prerušovať, tak by to bolo celkom milé. A však to je poslanecký návrh, neviem, aký... (Reakcie z pléna.)
Cigániková, Jana, poslankyňa NR SR (2020-06-09):
Prosím, dajte hlasovať o návrhu ako celku s prijatými pozmeňujúcimi návrhmi. Gestorský výbor odporúča schváliť.
Pellegrini, Peter, predseda NR SR (2024-02-27):
Prezentujme sa a hlasujme o návrhu uznesenia tak, ako je uvedené v tlači 69. (Hlasovanie.) 133 prítomných, za 56, proti 73, zdržali sa 4. Konštatujem, že sme toto uznesenie neschválili . Ďalej budeme hlasovať o návrhu uznesenia k členstvu Slovenskej republiky v Severoatlantickej aliancii, tlač 70, bod 85 programu. Poprosím pani poslankyňu Turčanovú, aby hlasovanie uviedla. Pani poslankyňa Turčanová tu nie je. Pýtam sa preto, kto ju zastúpi pri uvedení tohto hlasovania z výboru pre obranu a bezpečnosť. Ide pán poslanec Grendel. Ďakujem veľmi pekne. (Hlasovanie v prvom čítaní o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k členstvu Slovenskej republiky v Severoatlantickej aliancii , tlač 70.)
Sárközy, Irén, poslankyňa NR SR (2018-10-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre hospodárske záležitosti a výboru pre pôdohospodárstvo a životné prostredie. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady.
Pellegrini, Peter, predseda NR SR (2024-01-25):
Môžte, môžte, ja som len overoval, či si ho pán poslanec namaľoval tu alebo priniesol, lebo podľa rokovacieho poriadku...
Zmajkovičová, Renáta, podpredsedníčka NR SR (2013-02-13):
Dávam slovo spoločnému spravodajcovi z výboru pre kultúru a médiá poslancovi Štefanovi Gašparovičovi, aby informoval Národnú radu o výsledku rokovania výboru o tomto návrhu zákona, aby odôvodnil návrh a stanovisko gestorského výboru. Nech sa páči, pán poslanec.
Laššáková, Jana, podpredsedníčka NR SR (2014-01-28):
Na vystúpenie pána ministra nie sú faktické poznámky. Pani spravodajkyňa, chcete vystúpiť? Áno. Nech sa páči, pani spravodajkyňa. Potom bude vystupovať posledný písomne prihlásený do rozpravy pán poslanec Simon. Nech sa páči, pani spravodajkyňa.
Petráš, Vladislav, poslanec NR SR (2015-10-02):
Pán predseda, dajte, prosím, hlasovať o tom, že návrh zákona prerokujeme v druhom čítaní.
Ďurica, Ondrej, poslanec NR SR (2021-09-22):
Ďakujem za slovo, pán podpredseda. Ja sa teraz nedozviem, čo pán Vašečka povedal pánovi Tarabovi na tú výzvu, ako zareagoval, ale idem reagovať na pána Mazureka, ktorý má túto tému veľmi dobre, pán Stančík, naštudovanú a veľmi dobre vie, o čom hovorí, aj o čom je tento predkladaný návrh zákona. Samozrejme, že je tu, a to je aj dôvodom tohto návrhu zákona, je tu snaha tieto veci bagatelizovať, hovoriť, že v podstate na Slovensku tieto veci sa nedejú, že to nie je téma na Slovensku. Ale ja by som chcel poradiť všetkým týmto popieračom, aby si našli v Googli pojem, alebo zadali si pojem LGBT na školách. Sú krajiny, kde je tento pojem veľmi jasný a veľmi výrazný a presadzovaný, je či už v škôlkach, alebo, ako som povedal, na školách a takisto to tam neprišlo len tak. To nebola diskusia za dva dni. To boli presne procesy, kedy spoločnosť alebo štát nebol pripravený a legislatívne nebol vyzbrojený na to, aby zabránil takýmto prejavom alebo takýmto snahám. A práve návrh tohto zákona je o tom, aby sme chránili deti, to je celé. Bodka. Chránili deti pred takýmito nežiaducimi účinkami a javmi, pretože dieťa, tak ako tu povedal kolega doktor Urban, je v tomto veku mimoriadne citlivé, formuje sa a my nevidíme dôvod, aby sme dávali šancu alebo dávali priestor na takéto spochybňovanie základných vecí a aby sme to dieťa proste pomýlili. To je celé. To nie je žiadny útok na nikoho. Nie útočiť, ale chrániť, to je zmyslom tohto zákona.
P. Hrušovský, predseda NR SR: (2005-10-28):
(Hlasovanie.) 125 prítomných, 123 za, 2 sa zdržali. Body zo spoločnej správy sme schválili. Prosím ďalší návrh. J. Drgonec, poslanec: Na základe udeleného splnomocnenia navrhujem postúpiť tento návrh zákona do tretieho čítania ihneď.
Kollár, Boris, predseda NR SR (2023-03-30):
Prosím, prezentujme sa a hlasujeme. (Hlasovanie.) Prítomných 133, za 121, proti žiadny, zdržalo sa 8, 4 nehlasovali. Konštatujem, že uvedený návrh sme schválili.
B. Bugár, podpredseda NR SR: (2001-10-05):
J. Volf, poslanec: Bol to návrh predkladateľa pána poslanca Langoša.
Paška, Pavol, predseda NR SR (2012-10-26):
Hlasujeme. (Hlasovanie.) 134 prítomných, 79 za, 24 proti, 31 sa zdržalo. Sme v treťom čítaní . Otváram rozpravu. Nie je o ňu záujem. Vyhlasujem ju skončenú.
Blanár, Juraj, podpredseda NR SR (2023-05-25):
Pán poslanec Pročko, môžete reagovať.
I. Mikloš, poslanec: (2008-09-04):
No a zároveň ste vlastne a pre mňa to bolo zaujímavé, že vy ste potvrdili, že ten rozhovor sa stal, keď ste povedali, že len bol pred 14 rokmi. No, ak sa naozaj stal a vy to potvrdzujete a my si myslíme, že sa stal a že teda existuje tento kontakt, tak potom je úplne jedno, kedy sa ten rozhovor uskutočnil, pretože o mafii je známe aj to, že ak raz niekoho chytí, tak už ho nepustí bez ohľadu na to, kedy ten rozhovor a kedy ten kontakt je. Takže z tohto pohľadu to vystúpenie ma nijako nepresvedčilo, pretože neobsahovalo žiaden skutočný argument, ktorý by spochybňoval to najdôležitejšie a zásadné, čo je v podaní návrhu poslancov na vyslovenie nedôvery podpredsedovi vlády a ministrovi spravodlivosti. Ďakujem pekne. (Potlesk.)
T. Cabaj, podpredseda NR SR: (2009-09-09):
návrhu poslancov Národnej rady Slovenskej republiky Jarmily Tkáčovej a Ivana Štefanca na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov . Návrh zákona má parlamentnú tlač 1156 a návrh na jeho pridelenie na prerokovanie výborom je v rozhodnutí predsedu č. 1180. Dávam slovo pani poslankyni Tkáčovej, aby v zastúpení aj svojho kolegu tento návrh uviedla. Nech sa páči.
Nash, Natália, poslankyňa NR SR (2024-02-06):
Ďakujem pekne za slovo, pán predsedajúci. Pozorne som si vypočula tvoj príspevok, Viera, a ďakujem, že si sa opäť pokúsila apelovať na integritu koaličných poslancov. Ja zostávam idealistkou a verím, že sa v niektorom z nich pohne svedomie. Všetci tak nejak tušíme, že tento návrh zákona nie je dobrý. Ozval sa dokonca aj často mlčiaci generálny prokurátor Maroš Žilinka. On totižto zaslal Petrovi Pellegrinimu list so svojimi pripomienkami a to, že ten list bol doručený, sme sa dozvedeli priamo od Tibora Gašpara. Pán Žilinka dokonca vraj k tomuto listu pripojil aj paragrafové znenie, čiže nič nebránilo tomu, aby pán Gašpar tieto jeho pripomienky vložil do svojho pozmeňovacieho návrhu. Vraj teda pán generálny prokurátor žiadal, aby boli zvýšené trestné sadzby, a to za prijatie úplatku nad 650-tisíc, aby hrozil trest odňatia slobody sedem až pätnásť rokov, čo by znamenalo, že páchateľ by neunikol väzeniu. Koalícia mu nevyhovela a naďalej trvá na sadzbe štyri až desať rokov. Sa teda pýtam, komu tým prospejeme? Ak zákon vládna koalícia presadí, tak vo väzení nemusí skončiť napríklad politik, ktorý zoberie miliónový úplatok, a to keď porovnáme s dnešnou sadzbou, kde ak verejný činiteľ zoberie nad 133-tisíc, tak mu hrozí väzenie desať až pätnásť rokov. Pána Žilinku treba v tomto prípade pochváliť a pána Suska a Gašpara sa treba spýtať: Komu tým prospejete? Ďakujem.
Hrnčiar, Andrej, podpredseda NR SR (2017-03-30):
Ďakujem. Nech sa páči, ďalší v rozprave vystúpi pán poslanec Galek.
Pellegrini, Peter, predseda NR SR (2015-11-24):
Ďakujem pekne. Na vaše vystúpenie je jedna faktická poznámka. Končím možnosť prihlásiť sa faktickou poznámkou. Pán poslanec Zajac ako jediný... (Reakcia z pléna.) Pán poslanec, treba sedieť na svojom mieste. Pán poslanec Zajac je jediný prihlásený s faktickou. Poprosím odstrániť pána poslanca Hlinu z tabule s faktickými. Nech sa páči.
Kolíková, Mária, poslankyňa NR SR (2024-01-25):
Ďakujem pekne. Ja by som sa pripojila k námietke pani poslankyne Marcinkovej. Naviac by som pripomenula, že keď sme tu mali hlasovanie ohľadom benefitov pre lyžiarske vleky, tak bol vlastne v konflikte záujmov predseda parlamentu Boris Kollár a jednoznačne vyjadril sa, že áno, je v takomto konflikte, a mali sme za to, že je správne, aby takéto vyjadrenie dal. Pripojili sa k tomu ďalší poslanci, takže je jednoznačne namieste, aby tí poslanci v koho, ktorí sú v konflikte záujmov pri hlasovaní o predmetnej tlači 105, mali jednoznačne vyjadriť tento konflikt pred tým, ako hlasovali. Tak máme tu už aj takýto precedens a jednoznačne že takýto postup mal byť uplatnený. Týka sa to práve pána spravodajcu, ktorý vieme, že je obžalovaný z organizovaného zločinu, ktorý súvisí s vynášaním informácií, takže máme tu takýchto poslancov. Je paradoxom, že práve takýto spravodajca uvádzal takéto hlasovanie. (Potlesk.)
K. Tóthová, poslankyňa: (2009-04-22):
Nesúhlasím, myslím, že čakatelia musia existovať ako lievik, ktorý chrlí potenciálnych sudcov, nie každý čakateľ uspeje, ale ak chcete otvorenosť, príďte s legislatívnym návrhom – otvorenosť do skupiny čakateľov, a nechcite, aby akýkoľvek právnik, akýkoľvek, sa mohol prihlásiť. Lebo vy ste povedali... (Prerušenie vystúpenia časomierou.)
J. Burian, poslanec: (2008-06-18):
Ak toto mal byť výzisk celého Veriteľa, toto potom nie je žiadna logika a žiadny súvis s tým. Ak ste chceli oddlžovať, mohli ste to urobiť priamo cez ministerstvo financií. Oddlžovať dookola priamo tieto zariadenia. Vôbec ste na to nepotrebovali Veriteľa, ak je toto teda ten váš geniálny úspech toho celého riešenia. Ja som len preto dal tú poznámku toho servera, lebo mi nesedí jednoducho, keď je tu Puchových a pečiatka je Puhových. Tak to nerozumiem, že akým spôsobom niekto nevie svoj názov svojho mena, keď niekto dáva doklad o tom, že zlikvidoval server za 10-tisíc korún, na ktorom sú dáta, o ktorých hovoríte, že je to všetko v poriadku a že vy to bez problémov zrekonštruujete. Takže len toľko na doplnenie. Ďakujem. (Potlesk.)
Ďurica, Ondrej, poslanec NR SR (2020-07-10):
Ďakujem za slovo, pán predsedajúci. Štefan, ja ti ďakujem za tento príspevok, pretože skutočne často zaznieva argument, že sa k tejto téme vyjadrujú častokrát muži. Ale tak ako si to povedal ty, tak citlivo, tak precítene, tak to je naozaj klobúk dole. Si otcom, si starým otcom. Ja som otcom troch detí a túto tému, hoci som na ňu nie špecialista, cítim a vnímam veľmi, veľmi citlivo. Súčasná generácia, súčasná mladá generácia má naozaj trend život si užívať, zbavovať sa určitej zodpovednosti a jednoducho vnímať ten svoj život cez nejakú kariéru. V tomto veľakrát zohrávajú úlohu práve médiá a rôzne celebrity, ktoré akoby nabádali tú mládež k opačnému, k opačnému vnímaniu sveta, ako je zdravé, ako je múdre a rozumné. Veľmi dobre si tu spojil aj tému migrácie. Skutočne sa zamyslime nad tým, koľko energie, koľko pomoci venujeme celoplošne ako spoločnosť v rôznych oblastiach. A ja nevidím dôvod, aby sme neochraňovali život, aby sme skutočne tejto téme nevenovali pozornosť, pretože my tu reprezentujeme ľudí, našich voličov a táto téma je na Slovensku mimoriadne citlivá. Ja chcem povzbudiť všetkých poslancov, či sú to ženy, alebo muži, aby sme sa skutočne tejto téme venovali, aby sme počas tohto volebného obdobia urobili ešte viac, ako je dnes na stole, pretože za túto tému a za tieto kroky sa nemusíme nikdy pred nikým hanbiť. Ďakujem vám za podporu.
Laššáková, Jana, podpredsedníčka NR SR (2013-02-06):
Prerušujem rokovanie o tomto bode programu. A budeme pokračovať Správou o reforme Spoločnej poľnohospodárskej politiky . Správa je uverejnená ako tlač 343. A informácia výboru ako tlač 343a. Teraz prosím pána ministra pôdohospodárstva o uvedenie správy. Nech sa páči.
Dostál, Ondrej, poslanec NR SR (2017-09-11):
Ďakujem pánu poslancovi Grendelovi za to, že veľmi presne a jasne opísal „hlavu XXII“, teda pomery, aké panujú na Bratislavskom magistráte, pokiaľ ide o zverejňovanie auditov. Zároveň sa mu chcem teda poďakovať, že napriek mojim obavám nevyčerpal všetko to, čo som mal v pláne a čo mám v pláne povedať ja, ako sa mi to často stáva pri jeho vystúpeniach, keď vystupuje k tej istej téme ako ja. A po tretie, myslím si, že tento návrh zákona si treba zapamätať, pretože keď sa nás pán primátor Nesrovnal nabudúce bude pýtať, že čo sme ako poslanci Národnej rady urobili pre Bratislavu, no tak určite mu budeme môcť povedať, že ste predložili a že sme hlasovali za tento návrh zákona, ktorý určite je v záujme aj Bratislavy, aj iných samospráv, aj inej verejnej správy. Ďakujem.
K. Tóthová, poslankyňa: (2004-01-22):
Pán minister, ja si myslím, že to, čo ste povedali, je úplne jasné a jasné aj občanom. Oni totiž na základe zdravotného poistenia, ktoré platia, už sami vedia, že to bezplatné nie je pre nich úplne zadarmo, lebo musia zaplatiť základné zdravotné poistenie. Lenže vy ste to povedali v súvislosti, keď ste zdôvodňovali, že nemôže byť všetko pre nich na základe zdravotného poistenia, tak ako to ústava hovorí, bezplatne, ale že musia platiť také poplatky, onaké poplatky, za recept, u lekára, príplatky na lieky a podobne. Ono by to bolo humorné, celý tento zvrat, keby to nebolo smutné a tragické až pre niektoré... (Potlesk.)
Grendel, Gábor, podpredseda NR SR (2021-11-05):
Pani poslankyňa Mária Šofranko.
M. Hort, podpredseda NR SR: (2009-12-04):
Nech sa páči, pán navrhovateľ.
Danko, Andrej, predseda NR SR (2019-03-26):
Ďakujem. Na vystúpenie pani poslankyne žiadna faktická. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ?
Grendel, Gábor, podpredseda NR SR (2023-05-17):
Na vystúpenie pána poslanca dve faktické poznámky. Ako prvý, pán poslanec Miloš Svrček.
Bugár, Béla, podpredseda NR SR (2018-06-19):
Teraz dávam možnosť sa prihlásiť ústne do rozpravy. Končím možnosť sa prihlásiť ústne do rozpravy. Pani poslankyňa Žitňanská, nech sa páči.
Danko, Andrej, predseda NR SR (2019-05-16):
Ďakujem, pán poslanec. Dávam slovo spravodajkyni, ktorú určil navrhnutý gestorský výbor pre sociálne veci, ešte pani Gaborčákovej, nech sa páči.
Přidal, Alojz, poslanec NR SR (2011-02-08):
Ja by som začal teda od konca. V prvom rade by som chcel poďakovať pánovi Blanárovi, že je taký šetrný, a naozaj by som chcel povedať, že aj tento môj postoj vychádza z toho, že treba napraviť vaše šafárenie. A ja si myslím, že naozaj nielen jeden mandát stačí, no keď to nepresadíme, bolo by dobré, že jeden plat stačí a možnože by sme mohli pokračovať teraz so županmi. (Potlesk.) To za prvé. Ďalej by som chcel pánovi poslancovi Galisovi ako naozaj povedať, že to, čo povedal, je pravda, ale to, že nebola tá zmluva so Slovenským futbalovým zväzom, svedčí o šikovnosti vášho nominanta v Slovenskej televízii. Pán Viskupič, vy ste hovorili, že tu bola nejaká dohoda, keď pán prezident vráti, že ako budeme hlasovať a že ju podporíme, nuž, ale protirečíte si, lebo v tom hlasovaní ste sa vy zdržali. A o tom, aký je môj postoj k zníženiu poslaneckých platov, to si môžte pozrieť na výpise z hlasovania, kde som svojím hlasovaním prejavil svoje sociálne cítenie. Ale hovorím, v žiadnom prípade tam nemôžme prestať. Pani Kiššová, áno, súhlasím s tým, že vy ste hlasovali proti, v tomto ste teda konzistentná, ale hlasovali ste za návrh vlastne deväť plus deväť platov, to je osemnásť jednoducho platov. A tak generálny riaditeľ by za jeden mesiac zarobil toľko, čo priemerný človek v hospodárstve za rok a pol. A s tým naozaj ja nemôžem súhlasiť. Ďakujem všetkým, ktorí sa prihlásili s faktickými poznámkami, a myslím teda, že... (Prerušenie vystúpenia časomerom.)
Danko, Andrej, predseda NR SR (2019-01-30):
Tri reakcie na vystúpenie pána poslanca. Uzatváram možnosť prihlásenia. Prvý – poslanec Kvorka.
Madej, Róbert, poslanec NR SR (2015-11-12):
Ďakujem pekne. Ja by som rád reagoval na svojich predrečníkov a uviedol, že opäť trvám na tom, je otvorený Trestný zákon a je to legitímna možnosť na to, aby sme hovorili o skutkových podstatách a riešili spoločenské problémy tam a tie, ktoré sú najzávažnejšie. Myslím si, že tá skutková podstata trestného činu, nová skutková podstata úžery, je naformulovaná dobre. Pokiaľ ide o prvú skupinu znakov, prvého znaku alternatívneho, tej objektívnej stránky trestného činu, kde pán poslanec uvádza, že nevie a nerozumie pojmu „bez povolenia“ alebo „v rozpore s povolením“, no tak v prvom rade nemôže tým zákonodarca myslieť, že pôjde o činnosti, kde sa povolenie nevyžaduje. Lebo to zo samotnej povahy skutkovej podstaty vyplýva, že trestné bude tam, kde sa povolenie vyžaduje, ak bude poskytované bez povolenia alebo v rozpore. Ja by som chcel pánovi poslancovi Lipšicovi napríklad pripomenúť, ako je formulovaná skutková podstata trestného činu nepovolenej výroby liehu: kto bez povolenia vo väčšom množstve vyrába lieh. Pán poslanec Lipšic, kde tam máte akého povolenia? Že je to colný úrad? To sme tam mali dať, že bez povolenia Národnej banky? A kde pri nedovolenej výrobe liehu máte bez povolenia colného úradu? Inými slovami, tá skutková podstata je pochopiteľná aj orgánmi činnými v trestnom konaní, aj adresátmi právnej normy. Pevne verím, že ju pochopia dostatočne na to, aby bola preventívnou, aby nemusela nastúpiť represia, pokiaľ vyriešime úžeru už prevenciou, budem rád.
Mizík, Stanislav, poslanec NR SR (2021-10-27):
Ďakujem za slovo. Správne si spomenul ministra Zajaca. Táto persóna, ináč podľa mňa, samozrejme, biely kôň určitých oligarchov, spôsobil strašnú katastrofu. Vtedy, práve vtedy nastal rozvrat, v ktorom pokračovali ďalšie vlády. Bývalý minister Zajac je memento, memento zvrátenosti a darebáckosti. A tento zákon ide v jeho šľapajach. Mám veľa známych lekárov pôsobiacich v rôznych funkciách na rôznych postoch, rôznych špecialistov a oni sú veľmi, veľmi skeptickí. Ďakujem za slovo.
Grendel, Gábor, podpredseda NR SR (2020-06-04):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pán minister, chcete zaujať stanovisko? Nie. Pán spravodajca? Tiež nie. Prerušujem rokovanie o tomto bode programu. Ďalej takisto v zmysle schváleného programu pristúpime k rokovaniu o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva . Návrh je uverejnený ako tlač 122. Prosím pána poslanca Martina Beluského, aby návrh uviedol.
Duchoň, Daniel, poslanec NR SR (2014-11-26):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, dovoľte mi teda v druhom čítaní predložiť za skupinu poslancov návrh na vydanie zákona, ktorým sa mení a dopĺňa zákon Národnej rady Slovenskej republiky č. 120 o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony. Tak ako už bolo teda povedané, na účely konsolidácie verejných výdavkov v návrhu rozpočtu verejnej správy na roky ’15 až ’17 a s ohľadom na uplatnenie ústavného zákona č. 493 o rozpočtovej zodpovednosti sa navrhuje v roku 2015 ponechať platy a paušálne náhrady niektorých ústavných činiteľov Slovenskej republiky odmeňovaných podľa zákona č. 120/1993 o platových pomeroch niektorých ústavných činiteľov Slovenskej republiky v znení neskorších predpisov na úrovni roku 2014 určenej v roku 2011 s výnimkou sudcov Ústavného súdu a sudcov, u ktorých plat vychádza z úrovne určenej roku 2012. Obdobne sa navrhuje nezvyšovať platy v roku 2015 ani tým, u ktorých je plat naviazaný na plat poslanca Národnej rady Slovenskej republiky, a navrhuje sa ponechať ich na úrovni určenej v roku 2011. Predmetný návrh zákona predpokladá v roku 2015 úsporu výdavkov štátneho rozpočtu v sume 14,1 mil. eur. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná. Ešte by som chcel podotknúť, že na rokovaní výboru pre financie a rozpočet bol prijatý pozmeňujúci návrh, ktorým sa ustanovuje, aby platové náležitosti štátneho zamestnanca vo verejnej funkcii, ktorému určuje plat vláda, napr. zvýšenie platovej tarify za služobnú prax, určil ten, kto na rokovanie vlády predložil návrh na jeho určenie platu, napr. príslušný minister. Ďakujem, pán predsedajúci, skončil som, otvorte, prosím, rozpravu.
Laššáková, Jana, podpredsedníčka NR SR (2014-12-03):
Pán poslanec Galko.
A. Slafkovský, poslanec: (2002-04-03):
J. Migaš, predseda NR SR: Panie poslankyne, páni poslanci, pretože za chvíľu je obedňajšia prestávka, budeme o tomto zákone alebo o dvoch zákonoch hlasovať po obedňajšej prestávke a teraz by sme pristúpili k hlasovaniu k tým bodom, ktoré sme prerokovali pred veľkonočnými sviatkami. Takže poprosil by som pánov poslancov, panie poslankyne, aby prišli do rokovacej miestnosti. Poprosím aj navrhovateľov, pána poslanca Bajana, podpredsedu Národnej rady Igora Presperína a spoločného spravodajcu pána poslanca Slafkovského, aby cez obedňajšiu prestávku veci prekonzultovali a pripravili potom hlasovanie. O 14.00 by sme potom, panie poslankyne, páni poslanci, o tomto zákone hlasovali. Panie poslankyne, páni poslanci, pristúpime k hlasovaniu v prvom čítaní o o už prerokovaných návrhoch zákonov. Hlasovať budeme teraz o vládnom návrhu zákona, ktorým sa mení a dopĺňa zákon č. 126/1998 Z. z. o Slovenskej živnostenskej komore a o zmene a doplnení niektorých zákonov v znení zákona č. 279/2001 Z. z. a o zmene a doplnení zákona č. 455/1991 Z. z. o živnostenskom podnikaní v znení neskorších predpisov . Čiže budeme hlasovať o tlači 1356. Spravodajcom je pán poslanec Prokopovič. Nech sa páči, prvé hlasovanie a potom druhé hlasovanie. Nech sa páči, pán poslanec. Hlasujeme o tlači, ako som už povedal, 1356.
O. Nachtmannová, poslankyňa: (2008-05-22):
Ďalej budeme hlasovať o bodoch spoločnej správy, ktoré gestorský výbor odporúča neschváliť a boli vyňaté na osobitné hlasovanie. Budeme hlasovať o bode 10 s odporúčaním gestorského výboru neschváliť.
Duchoň, Daniel, poslanec NR SR (2014-05-14):
Vážený pán predseda, v rozprave vystúpilo sedem poslancov. Dajte, prosím, hlasovať o tom, že Národná rada Slovenskej republiky berie na vedomie Program stability Slovenskej republiky na roky 2014 až 2017.
J. Laššáková, poslankyňa: (2007-05-16):
Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení niektorých zákonov podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku spoločnú správu výborov Národnej rady Slovenskej republiky. Národná rada Slovenskej republiky uznesením z 20. marca tohto roku č. 271 pridelila vládny návrh zákona, ktorým sa mení a dopĺňa Občiansky súdny poriadok na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady pre financie, rozpočet a menu. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona, tak ako je to uvedené v § 75 ods. 2 rokovacieho poriadku. Vládny návrh zákona,  ktorým sa mení a dopĺňa Občiansky súdny poriadok v znení neskorších predpisov a o zmene a doplnení niektorých zákonov odporúčali Národnej rade schváliť ústavnoprávny výbor svojím uznesením č. 157 z 25. apríla tohto roku a Výbor Národnej rady Slovenskej republiky pre financie, rozpočet a menu uznesením 126  z 2. mája. Z uznesení výborov Národnej rady Slovenskej republiky pod bodom III tejto správy vyplývajú pozmeňujúce a doplňujúce návrhy, ktoré sú uvedené v spoločnej správe pod bodom IV. Celkom ide o 18 pozmeňujúcich a doplňujúcich návrhov. Gestorský výbor odporúčal hlasovať o pozmeňujúcich a doplňujúcich návrhoch 1 až 18 spoločne s odporúčaním tieto schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa Občiansky súdny poriadok v znení neskorších predpisov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona o rokovacom poriadku č. 350/1996 Z. z. v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 99/19963 Zb. Občiansky súdny poriadok v znení neskorších predpisov a o zmene a doplnení niektorých zákonov schváliť v znení schválených pozmeňujúcich návrhov uvedených v tejto správe. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa Občiansky súdny poriadok v znení neskorších predpisov a o zmene a doplnení niektorých zákonov bola schválená uznesením Ústavnoprávneho výboru Národnej rady Slovenskej republiky z 3. mája 2007 pod č. 164. Týmto uznesením výbor zároveň poveril spravodajcu predložiť návrhy podľa § 81 ods. 2, 83 ods. 4, 84 ods. 2 a 86 zákona o rokovacom poriadku Národnej rady. Informovala som vás o spoločnej správe výborov Národnej rady Slovenskej republiky. Prosím, pani predsedajúca, otvorte rozpravu a hlásim sa do rozpravy ako prvá.
Pellegrini, Peter, predseda NR SR (2015-09-23):
Prezentujme sa a hlasujme prosím o návrhu prideliť výborom, určenie gestorského výboru, ako aj určení lehôt. (Hlasovanie.) Prítomných 125 poslancov, za hlasovalo 120 poslancov. Tento návrh sme, pán spravodajca, schválili.
P. Paška, predseda NR SR: (2007-10-23):
(Hlasovanie.) 140 prítomných, 58 za, 64 proti, 17 sa zdržalo, 1 nehlasoval. Tento bod sme neschválili.
M. Dzurinda, predseda vlády SR: (2002-06-20):
J. Migaš, predseda NR SR: Teraz pristúpime k odpovediam na vyžrebované otázky poslancov položené predsedovi vlády. Prvá otázka určená predsedovi vlády podľa vyžrebovaného poradia je od pána poslanca Tibora Cabaja. Otázka znie: „Pán premiér, je pravda, že ďalší člen vlády je skorumpovaný, keď ste dali návrh na odvolanie ministra Macejka?“ Nech sa páči, odpovedá predseda vlády.
Potocký, Milan, poslanec NR SR (2020-07-15):
Ďakujem za slovo, pán predsedajúci. Juraj, ďakujem za tvoje vystúpenie a súhlasím s tebou, že je nemiestne, ak sa všetci tu teraz tvárime, že sme demokratickí a slobodní, aby sme urážali a dehonestovali ľudí, ktorí sa vlastne stavajú na ochranu života a práv nenarodených detí. Som rád, že si poukázal aj na ďalší fakt, a to je ten, že chlapi, ktorí cítia spoluzodpovednosť za život detí, sú odcudzovaní a stavaní na druhú koľaj, že o všetkom môže výrazne len rozhodovať žena. Naopak, ja chcem vyzdvihnúť všetkých chlapov, ktorí sa stavajú na obranu nenarodených detí, a sú veľkou oporou svojim ženám v týchto životných situáciách. Ďakujem pekne.
Ďuriš Nicholsonová, Lucia, podpredsedníčka NR SR (2016-10-25):
Pán poslanec Klus, nech sa páči.
Grendel, Gábor, podpredseda NR SR (2022-10-20):
Ďakujeme za informáciu. Prerušujem rokovanie o tomto bode programu. Teraz nasledujú body, pri ktorých nevidím predkladateľov v rokovacej sále. Týka sa to: - návrhu poslancov Milana Vetráka a Lukáša Kyselicu na vydanie zákona, ktorým sa mení a dopĺňa zákon o financovaní voľného času dieťaťa, tlač 1185; - návrhu poslancov Petry Krištúfkovej a Jozefa Hlinku na vydanie zákona, ktorým sa mení a dopĺňa zákon o prídavku na dieťa, tlač 1180; - návrhu poslancov Lukáša Kyselicu, Jany Majorovej Garstkovej, Petra Vonsa a Kristiána Čekovského na vydanie zákona, ktorým sa mení a dopĺňa zákon o mene a priezvisku, tlač 1175. A teraz budeme pokračovať druhým čítaním o návrhu poslancov Gábora Grendela, Anny Andrejuvovej a Kristiána Čekovského na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. Návrh zákona je pod tlačou 1176, spoločná správa výborov má tlač 1176a. Dávam slovo sebe, aby som návrh zákona odôvodnil. (Striedanie sa predsedajúcich.) (Rokovanie o návrhu poslancov Národnej rady Slovenskej republiky Gábora Grendela, Anny Andrejuvovej a Kristiána Čekovského na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1176.)
Grendel, Gábor, podpredseda NR SR (2022-06-28):
Panie poslankyne, páni poslanci, nasledujúcim bodom malo byť druhé čítanie o vládnom návrhu zákona, ktorým sa mení a dopĺňa zákon o zdravotnej starostlivosti. Tento bod nateraz stráca poradie. Ďalším bodom je druhé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 945. Spoločná správa výborov má tlač 945a. Prosím pána ministra pôdohospodárstva a rozvoja vidieka Slovenskej republiky Samuela Vlčana, aby vládny návrh zákona odôvodnil.
Laurenčík, Milan, podpredseda NR SR (2021-03-17):
Faktickú poznámku má aj pán poslanec Milan Vetrák, nech sa páči.
Ježík, Jozef, poslanec NR SR (2017-12-05):
Ďakujem za slovo. Pán poslanec, nie som prekvapený, ale som veľmi sklamaný z tohto vášho vystúpenia, a to nie je prvýkrát, ale stáva sa to opakovane a to nielen z vašich úst, ale veľakrát aj z úst vašich kolegov opozičných. Veľmi často zneužívate veľmi ťažké zdravotné a sociálne prípady, ktoré sú veľmi tragické, a zneužívate ich na politické ciele. Vy o nás idete rozprávať o tom, že máme skrvavené ruky za to, že pri tragickej nehode, autonehode zahynulo 7 opatrovateliek. Som z lekárskej rodiny, slúžil som roky na záchranke na chirurgii, som atestovaný, strašne ma to uráža. Je to taký hyenizmus, ktorý nie je možné, aby na takejto scéne, na takomto pódiu odznieval, a je to opakovane, nie je to prvýkrát. A toto vy skrývate za to, aký ste sociálny, ako vám ide o ľudí – a toto tu budete zneužívať? Je to strašne strašná úbohosť! Ak to sám nevidíte, tak je to veľmi tragické. Ďakujem. (Potlesk.)
Číž, Miroslav, doterajší podpredseda NR SR (2010-07-08):
Pán poslanec Marek Maďarič.
Hrušovský, Pavol, podpredseda NR SR (2010-12-10):
Kľud, páni poslanci. Páni poslanci! Vypočujme si jeden druhého.
P. Paška, predseda NR SR: (2007-06-26):
(Hlasovanie.) 137 prítomných, 75 za, 47 proti, 2 sa zdržali, 13 nehlasovali. Konštatujem, že sme schválili návrh novely zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi. Pokračujeme hlasovaním v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny a o zmene a doplnení niektorých zákonov v znení neskorších predpisov (tlač 298). Pán poslanec Lebocký bude uvádzať hlasovanie.
Ďuriš Nicholsonová, Lucia, podpredsedníčka NR SR (2018-02-13):
Ďakujem pekne, pán spravodajca. Otváram všeobecnú rozpravu. Písomne sa za klub OĽANO prihlásil do rozpravy pán poslanec Heger. Ale ešte predtým dávam slovo pani navrhovateľke, pani poslankyni Verešovej. Nech sa páči.
Klus, Martin, poslanec NR SR (2016-12-08):
Ďakujem pekne za slovo. Ďakujem, pán premiér, za odpoveď. A ja nadviažem na to, čo ste spomínali v súvislosti so zvoľnením rétoriky oboch prezidentských kandidátov v Rakúsku. Nemyslíte si, že možno aj v tomto kontexte by bolo dobré si to ešte raz premyslieť so zrušením druhého kola župných volieb na Slovensku? Možno by bolo fajn, keby sme napríklad aj v tom druhom kole mohli takýmto spôsobom zvoľniť, pretože viete, že aj do župných volieb sa nám, bohužiaľ, prenáša už aj zahraničná politika, obzvlášť v jednom konkrétnom kraji. Ďakujem pekne.
Laurenčík, Milan, podpredseda NR SR (2022-05-19):
Pýtam sa teraz, či je všeobecný súhlas, pán poslanec Vážny bol prihlásený písomne, ale zháňal podpisy na pozmeňujúci návrh a nestihol sa prihlásiť do ústnej rozpravy, aby mohol vystúpiť v rozprave. Pýtam sa, teda, či je súhlas. Áno? (Súhlasná reakcia pléna.) Pán poslanec, môžete teda vystúpiť v rozprave, nech sa páči.
Frešo, Pavol, poslanec NR SR (2013-06-18):
Ďakujem pekne, pán predseda. Vážený pán predseda, dávam procedurálny návrh na to, aby sme v bode číslo 1, to znamená pri voľbe generálneho prokurátora, umožnili vystúpiť vášmu kandidátovi pánovi doktorovi Čižnárovi a zároveň vás chcem poprosiť, aby ste ho sem pozvali. Zdôvodnenie je také, že je úplne zrejmé, že prvýkrát od roku 1989 budeme mať generálneho prokurátora, za ktorého budú hlasovať len členovia jednej strany. Myslím si, že je férové v tento prelomový okamžik na pôde parlamentu sa s týmto človekom zoznámiť tak, aby sme mu mohli klásť otázky, tak, aby sme sa ho naozaj opýtali, či vie, do čoho ide, tak, aby sme urobili všetko preto, aby sme ochránili demokraciu a právo v tejto krajine. Upozorňujem na to, že Ústavný súd nerozhodol o námietkach doktora Čentéša, preto tu lámeme právo cez koleno a aspoň ako poslanci opozície máme právo sa podívať kandidátovi vášmu do očí a opýtať sa ho, čo si o tom myslí.
Grendel, Gábor, podpredseda NR SR (2022-02-03):
Keďže máme ešte do hlasovania dve minútky, tak dávam teraz možnosť, keďže teda otváram rozpravu, do ktorej som nedostal žiadnu písomnú prihlášku, a dávam možnosť prihlásiť sa do rozpravy k tomuto bodu ústne. Nikto, tak vyhlasujem rozpravu za skončenú. Žiada si záverečné slovo pán navrhovateľ? Nie. Pán spravodajca?
Bugár, Béla, podpredseda NR SR (2017-09-06):
Áno, to je tlač 44 až 48. (Ruch v sále.) Takže je to tlač 583, to je ten bod 44, 598 tlač – 45, potom je to tlač 594, 577 a 597. Ďakujem. Takže trojminútová prestávka. (Trojminútová prestávka.) (Po prestávke.)
Sulík, Richard, predseda NR SR (2011-02-08):
Ako som vravel, nie je verejnosti prístupná Parlamentná knižnica. Je to pracovná knižnica, to znamená, prístup majú všetci poslanci, ich asistenti, zamestnanci Parlamentného inštitútu a samozrejme, keď sa nejaký historik alebo niekto nahlási, tak ten vstup dostane, ale nie je to že voľný vstup, ako to býva bežne v knižniciach, že ktokoľvek príde. Môj názor je taký, že presne takto by to malo ostať.
P. Hrušovský, predseda NR SR: (2004-05-12):
D. Bollová, poslankyňa: Ďakujem pekne, pán predseda. Ja by som chcela zareagovať na vystupujúceho pána podpredsedu Vetešku. Pán Veteška, myslím si, že ani my, ani celý tento parlament nemení názory z večera do rána. Ako tu povedal súdruh Juščík, že pred rokom sme asi rozhodovali o tom. (Ruch v sále.) Čo vám je smiešne, prosím vás?
Laurenčík, Milan, podpredseda NR SR (2022-02-25):
V rozprave teraz vystúpi pán poslanec Boris Susko, pripraví sa pán poslanec Marian Kotleba. Nech sa páči.
Ondruš, Branislav, poslanec NR SR (2011-12-13):
Ďakujem, ďakujem pekne, pán podpredseda. No, Ľudo Kaník tu už nie je, ale ja musím zareagovať podobne, ako to už povedal pán kolega Blanár. My musíme hovoriť o transformácii, a to z dvoch dôvodov: po prvé nie je pravda, že je zrušená, pretože je stále v zákone, a po druhé bola to práve transformácia, ktorá spustila celý tento, celý tento protest. Neboli ti platy, nebolo to dokonca ani nedofinancovanie, neboli to ani ďalšie problémy. Bola to práve transformácia, tá bola tým momentom, tým impulzom, kvôli ktorému sa rozhodli lekári vstúpiť do tých protestných aktivít. Urobili to po tom, keď tento parlament rozhodol o transformácii, čiže podľa môjho názoru celkom jasnej príprave na privatizáciu štátnych nemocníc, pričom oni už, keď sa o tom rokovalo, varovali, že s tým zásadne nesúhlasia a sú pripravení ísť do protestných akcií. A po druhé. Pán kolega Novotný, vy vystupujete nielen ako boľševik, ale aj demagóg, pretože súčasťou demagógie je prekrúcanie toho, čo povedal ten druhý. Ja som vás nenazval boľševikom, keď ste hovorili o tom, ako vnímajú lekári transformáciu, ale keď ste tvrdili, že tí lekári, ktorí vstúpili do protestu, boli zmanipulovaní odborármi. Vtedy som vás nazval boľševikom a opakujem to opäť: tvrdiť o protestujúcich občanoch, že sú iba zmanipulovaní, že ide o hŕstku ľudí, ktorí sú zmanipulovaní, je vrátiť sa pred november ´89.
Laššáková, Jana, podpredsedníčka NR SR (2012-12-06):
Pán poslanec nechce položiť doplňujúcu otázku. Pristúpime.... Ďakujem pekne za odpoveď, pán minister. Pristúpime k druhej otázke, ktorú položil poslanec Richard Vašečka ministrovi dopravy, výstavby a regionálneho rozvoja Slovenskej republiky, pánu Jánovi Počiatkovi. A otázka znie: „Vážený pán minister, poinformujte, prosím, poslancov Národnej rady Slovenskej republiky o stave zisťovania príčin kolapsu nosnej konštrukcie na stavbe diaľnice D1 pri Kurimanoch a o vyvodení zodpovednosti a ovplyvnení časového harmonogramu výstavby predmetného úseku D1. Ďakujem.“ Nech sa páči, pán minister, odpovedajte na otázku a zároveň oznámte aj ukončenie svojej odpovede. Nech sa páči.
Hrnčiar, Andrej, podpredseda NR SR (2018-09-12):
Otváram všeobecnú rozpravu. Do rozpravy som dostal štyri písomné prihlášky, za klub OĽANO pani poslankyňa Soňa Gaborčáková a ďalej sú prihlásení poslanci Jozef Mihál, Eduard Heger a Miroslav Beblavý. Nech sa páči, pani poslankyňa Gaborčáková, máte slovo.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-03-24):
Áno. Ja tiež držím palce pri mnohých dôležitých rozhodnutiach, teraz, myslím, tak celoslovensky, ale, ale aj tu v parlamente. Veľa sme o tom diskutovali. Je to aj pravidelná téma. Považujem ju za jednu z kľúčových pre celkový rozvoj, pre modernizáciu aj pre zamestnanosť. Aj o tom by mali byť tie najbližšie rozhodnutia alebo balíky, ktoré som popísal pri odpovedi. Na budúci týždeň alebo v horizonte desiatich dní by mali ísť do verejného obstarávania ďalšie dva veľké investičné líniové zámery na Slovensku. Nechcem to predbiehať, ale budú popísané. A veľmi si želám, aby to boli aj kvalitné, aj cenovo zodpovedné stavby a výsledky. Čo sa týka údržby, tento rok nejde pod úroveň minulého roku. A zároveň, poviem, injekcia investičná na cestách I. triedy je výrazná, ešte posilnená zhruba na úrovni 270 mil. eur pre tento a budúci rok. Určite to bude viditeľné. To nie sú ani malé prostriedky, ani malé úseky, ale skôr rozsiahle. Takže ďakujem za či držanie palcov alebo podporu. Myslím, že to potrebujú všetky regióny. Opakujem, že „jednotky“ sa neprávom dostávali ako keby do tieňa aj celospoločenskej diskusie. Aj z hľadiska zavedenia mýta mnohé úseky vyžadujú pri novom prístupe oveľa viac starostlivosti. Chceme to robiť. Takže každá podpora v tomto zmysle je cenená. Ďakujem pekne.
Verešová, Anna, poslankyňa NR SR (2018-10-19):
Veľmi pekne ďakujem všetkým diskutujúcim aj za podporu, veľmi ďakujem aj tým, ktorí v tom virtuálnom priestore diskutovali už pred touto schôdzou o našom návrhu, ktorý nazývame že materské pre študentky. A chcem ešte jednu vec povedať, že práve to, že naša nová sadzba poistného bude výlučne pre materské, tak sa tam zabraňuje tomu, aby sa z tehotenstva stávala choroba. Lebo naozaj, keď si platia celý balík nemocenského dobrovoľného, tak mnohé môžu potom teda už počas tehotenstva, ako si zaplatili 270 dní, ale už počas tehotenstva ísť na PN-ku a to zase už je teda nejaké zneužívanie, využívanie. To som chcela tým povedať, že nová sadzba poistného výlučne pre materské je naozaj podpora, podpora pôrodnosti a podpora materstva na, týchto vysokoškolských žien. Ešte by som chcela povedať, že boli tam v blogoch také otázky, že diskriminujeme ďalšie skupiny žien. Chcem povedať, že pronatalitné opatrenia nikdy nemôžete urobiť tak, že budú všetky cieľové skupiny spokojné a zahrnuté do jedného balíka. Pre SZČO ženy patrí nejaké iné opatrenie, my sme si v tejto chvíli a v tomto návrhu vybrali študentky a ženy, ktoré stratia zamestnanie. Taktiež chcem povedať, že napríklad aj pri reťazení pôrodov sa v určitej dobe stalo, a to si budeš ty, kolega Mihál, pamätať, že aj keď zaniklo ženám nemocenské poistenie, lebo prerušenie je zánik vlastne de facto, tak pri reťazových pôrodoch majú opäť, dostanú pri druhom dieťati materské. A aj vtedy to bolo napádané ako nesystémové, ale je to mimoriadne dobré. Mimoriadne dobré. Takže často sa niečo ukazuje, že toto je nesystémové a zavádzate, nejako, nejako tak vyzdvihujete jednu skupinu nad druhou, ale som rada, že tu zazneli tie, tie slová aj od teba, od iných poslancov, že, že je potreba, je veľká, vysoká potreba podporiť pôrodnosť mladých žien. Už len na záver chcem povedať, že naša rodinná politika, naše rodinné opatrenia, prorodinné a pronatalitné opatrenia sme, sme pripravili akoby také tri balíky opatrení pre rodiny, a to je: Daňové zvýhodnenia, ktoré sú pre pracujúcich rodičov, v tom je rozdiel rodinnej politiky od sociálnej. Daňové zvýhodnenia. Druhý balík opatrení je podpora bývania pre mladých ľudí. A tretí balík opatrení, a tiež to tu zaznievalo, sú služby pre rodinu. Služby pre rodinu znamená služby voľnočasových aktivít, keď žena a muž a otec a žena matka chcú zosúladiť rodinu s prácou. Množstvo rôznych aktivít. Služby poradenské, keď sa do rodiny narodí dieťatko, ktoré má nejaké, nejaké, neskorší vývin alebo je poškodené, včasná intervencia, sieť poradní. Takisto služby, keď mám člena rodiny chorého a starého, teda seniora. Toto všetko potrebuje rodina. A to je v našej koncepcii rodinnej politiky ako súbor opatrení, kedy myslím si, že dosiahneme, aby na Slovensku boli spokojné rodiny a celé to prostredie Slovenska by bolo priateľské rodinám. Takže ešte raz prosím aj ostatných mojich kolegov a kolegyne o podporu tohto návrhu zákona. Ďakujem pekne.
Mezenská, Helena, poslankyňa NR SR (2014-10-17):
No, ja viem, že sa nepatrí vnášať nejakú oponentúru do vlastných radov, ale v tomto prípade naozaj si dovolím v tvojom príspevku, pán poslanec Mičovský, upozorniť na to, čo to je elegancia pripraveného návrhu ústavy. Čo to je elegancia, neviem ju presne vydefinovať. Ja si myslím, že ako zodpovední poslanci sa máme baviť v rovine jasne, vecne a presne pripravených dokumentov, a ja upozorňujem na to, že či už sa budeme baviť o novele zákona o vode alebo o návrhu zmeny ústavy bez toho, aby sme mali riadne vecne vyhodnotenú dispozíciu a bilanciu stavu vody na Slovensku, sú všetky tieto reči, rozpravy aj rôzne pripravené návrhy postavené na vode. Je to jednoducho postavené na vode. Nám chýba presné vymedzenie základných pojmov, ktoré sú pre nás určujúce. Ako sme my vôbec pripravení, spôsobilí, oprávnení a potom aj zodpovední rozhodovať o veciach, ktoré nemáme jasne, vecne a presne určené? Žiaden strategický národný dokument o možnostiach ochrany a efektívneho využitia vody, žiaden strategický dokument o tom, kde by sme vôbec vedeli, či máme dispozíciu, alebo nemáme dostatočnú dispozíciu na to, aby sme sa o preprave, predaji vody vôbec mohli zamýšľať.
Paška, Pavol, predseda NR SR (2014-11-09):
Faktické poznámky majú siedmi poslanci. Končím možnosť sa prihlásiť s faktickou. Pán poslanec Kaník.
Grendel, Gábor, podpredseda NR SR (2020-05-19):
S faktickou poznámkou pani poslankyňa Hajšelová.
M. Hort, poslanec: (2005-07-06):
Privatizácia SPP. Nebudem sa vás to pýtať, tak ako pred chvíľou, ale spýtam sa inak. Kedy vrátite tých 30 mld. korún, o ktoré sme prišli pri privatizácii SPP tým, že ste nastrašili zahraničných investorov a cena, ktorá bola dopredu dohodnutá, o ktorej sa rozprávalo, sa musela meniť? 104 mil. korún vyhraný súd, vopred pripravené zmluvy na to, aby to na súde nemohlo ináč dopadnúť. Toto je morálka, o ktorej rozprávate vo vzťahu k ostatným? Treba si najskôr naozaj pozametať pod vlastným prahom. A ešte jedna otázka. Vo všetkých stranách sú elity podvyživené, som sa tu dozvedel dnes z vášho vyjadrenia. Myslím si osobne, že vo vašej strane sú tie elity, myslím, rozumiem tie sponzorské, podvyživené najmenej. Ďakujem pekne. (Potlesk.)